gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4218, del 27-03-2002 (2002/2526)

Informació pública de la proposta de programa d'actuació aïllada i projecte d'urbanització, parcel·la número 192 de la partida del Carraixet, en sòl urbà.
----------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2526


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació aïllada i projecte d'urbanització, parcel·la número 192 de la partida del Carraixet, en sòl urbà. [2002/F2526]
  
En virtut de la Resolució adoptada per l'alcalde president de la corporació número 138, de data 19 de febrer de 2002, a la vista de la proposta promoguda pel senyor Federico Marí Torregrosa, de programa d'actuació aïllada de la parcel·la número 192, partida del Carraixet, del sòl urbà residencial de baixa densitat, amb una superfície total de 2.367 metres quadrats, que comprén una alternativa tècnica instrumentada per un projecte d'urbanització de la parcel·la que preveu: la redelimitació de la unitat d'execució i les connexions amb serveis d'infraestructura urbana, com també una proposició econòmica, es va acordar sotmetre a exposició pública la documentació següent:
  
Programa d'actuació aïllada i projecte d'urbanització, redactat per l'arquitecte Juan Tormo Flores, SL, durant 20 dies hàbils, mitjançant la publicació d'un anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant el qual s'hi podran formular al·legacions, així com es podran consultar en aquest ajuntament les actuacions que es deriven de la referida documentació i presentar-hi al·legacions.
  
Considerant que el programa afecta terrenys inclosos en la unitat d'execució El Carraixet, sòl urbà, es formula a l'empara del que s'estableix en l'article 37.2.B de les normes d'ordenació estructural del Pla General d'Ordenació Urbana, i els articles 33-34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 104, 136 i 138 del Decret 201/1998, de 15 de desembre, del Govern Valencià, pel qual s'aprova el Reglament de la Comunitat Valenciana, tota obra pública d'urbanització, ja siga integrada o aïllada, exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4203, del 05-03-2002 (2002/1691)

Notificació a la senyora M.ª Esther Llorente Rubio.
---------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1691


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora M.ª Esther Llorente Rubio. [2002/Q1691]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'advertiment de caducitat a la senyora Ma. Esther Llorente Rubio, ja que no s'ha pogut practicar en el seu domicili.
  
En relació amb l'expedient de referència, en el qual consta que li va ser notificat el requeriment de data 6 d'octubre de 1997, perquè esmenara determinades objeccions i/o presentara la documentació, i, ja que no existeix constatació d'haver sigut complit, li comunique que, segons el que disposa l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa d'un termini màxim de tres mesos per a complir el requeriment, i se li adverteix que, si no ho fa, es procedirà a dictar la resolució, per la qual es declararà la caducitat i el consegüent arxiu de l'expedient.
  
\* En data 13 de desembre de 1994, se li va requerir la documentació, de la qual no hem obtingut resposta fins a la data, per això reiterem que:
  
Atés que hi ha rendiments de capital immobiliari en la declaració de l'impost sobre la renda de les persones físiques, haurà d'acreditar a quin bé o béns immobles corresponen, per això haurà de presentar el rebut de l'impost de béns immobles (IBI) de l'any 1992 i les escriptures de propietat. En cas que l'immoble o els immobles hagueren sigut transmesos, s'haurà d'acreditar, mitjançant l'escriptura de venda o contracte privat, acompanyada de la nota de la seua presentació davant de la Conselleria d'Economia, Hisenda i Administració Pública, a l'efecte de la liquidació de l'impost de transmissions patrimonials i actes jurídics documentats.
  
No acredita l'estat civil, per la qual cosa haurà de presentar la fotocòpia de la sentència de separació o divorci, testimoniada pel jutjat i el conveni regulador, si és procedent.
Diari Oficial de la Generalitat Valenciana


Sumari del DOGV 4289, del 10-07-2002 (2002/7002)

Notificació al senyor Manuel Pardo Navarro.
-------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7002


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Manuel Pardo Navarro. [2002/7002]
  
De conformitat amb el que establix l'article 59 de la Llei de Règim Jurídic de les Administracions Públiques i del Procediment Administratiu Comú, es procedix a la notificació de la resolució de caducitat al Sr. Manuel Pardo Navarro, ja que no s'ha pogut practicar en el seu domicili.
  
Vist l'expedient iniciat a instància del Sr. Manuel Pardo Navarro la resta de dades del qual s'hi especifiquen, i en el qual consten els següents:
  
Antecedents de fet
  
Primer: que, amb data 18 de novembre de1999, li va ser notificat el requeriment per a l'esmena de les objeccions que en este li indicaven.
  
Segon: que, davant de l'incompliment del requeriment, va ser advertit de caducitat, per mitjà d'escrit notificat amb data 10 d'octubre de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
\* Falta: dues fotocòpies de la declaració de l'Impost sobre la Renda de les Persones Físiques (IRPF) corresponent a l'exercici fiscal 1995, si ha fraccionat el pagament, haurà de presentar el justificant del segon pagament fraccionat.
  
Nota: les fotocòpies aniran acompanyades del seu original per a ser confrontades.
  
Fonaments de dret
  
Primer: l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions, impedix dictar la resolució expressa de l'expedient.
  
Vist el citat article 92 i els altres concordants de la mencionada Llei 30/1992.
  
Resolc
  
Declarar la caducitat del procediment iniciat a sol·licitud de l'interessat, amb arxiu de totes les actuacions practicades en este.
  
Contra la present resolució, que no posa fi a la via administrativa, podrà interposar recurs d'alçada davant del director general d'Arquitectura i Habitatge, en el termini d'un mes comptador des del sendemà de la notificació de la present, de conformitat amb el que establix l'article 114 de la citada Llei 30/1992.
Diari Oficial de la Generalitat Valenciana


Sumari del DOGV 4232, del 19-04-2002 (2002/3948)

RESOLUCIÓ de 20 de març de 2002, de la Conselleria d'Economia, Hisenda i Ocupació, per la qual es proposa determinada generació de crèdits per ingressos del Ministeri d'Agricultura, Pesca i Alimentació, per un import de vuitanta-quatre mil cinquanta-un euros amb quaranta-cinc cèntims (84.051,45 EUR), que afecta la Conselleria d'Agricultura, Pesca i Alimentació. Expedient 12.001/02-004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2002/3948


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 20 de març de 2002, de la Conselleria d'Economia, Hisenda i Ocupació, per la qual es proposa determinada generació de crèdits per ingressos del Ministeri d'Agricultura, Pesca i Alimentació, per un import de vuitanta-quatre mil cinquanta-un euros amb quaranta-cinc cèntims (84.051,45 EUR), que afecta la Conselleria d'Agricultura, Pesca i Alimentació. Expedient 12.001/02-004. [2002/A3948]
  
La Conselleria d'Agricultura, Pesca i Alimentació ha proposat determinada generació de crèdits per ingressos finalistes procedents del Ministeri d'Agricultura, Pesca i Alimentació que financen actuacions del programa de qualitat de la carn recollides en la línia de subvenció T3107 "Programes de carn de boví de qualitat", de l'annex de transferències corrents del programa 714.60, Qualitat Agroalimentària, per un import de 84.051,45 euros, derivada de la distribució de crèdits efectuada per la Conferència Sectorial d'Agricultura i Desenvolupament Rural de 7 de maig de 2001 en la qual s'assignà al programa de qualitat de la carn un import global de 96.071,45 euros.
  
En conseqüència, i en virtut del que disposen els articles 18 i 20 de la Llei 10/2001 de 27 de desembre de Pressupostos de la Generalitat Valenciana per a 2002, resolc:
  
Primer
  
S'autoritza l'augment del pressupost d'ingressos en l'aplicació pressupostària 701.03 Transferències de capital. De l'administració de l'Estat. Àrea d'agricultura, ramaderia i pesca per import de 84.051,45 euros.
  
Segon
  
S'autoritza la generació de crèdit en el pressupost de despeses, en l'aplicació pressupostària 60.01.542.79.3 per un import de 84.051,45 euros.
  
Tercer
  
S'autoritza la modificació en l'annex de transferències corrents del programa 714.60, Qualitat Agroalimentària, en la línia de subvenció i per l'import que s'indica
  
València, 20 de març de 2002.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4228, del 15-04-2002 (2002/3579)

Informació pública del programa per al desenvolupament d'actuació integrada de la unitat d'execució UE16 del Pla General d'Ordenació Urbana de Moncada.
-------------------------------------------------------------------------------------------------------------------------------------------------------

### Dades del document

Número de DOGV
:   4228

Data del DOGV
:   15-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3579


Organisme emissor
:   Proyectos para El Desarrollo de Actuaciones Urbanas, SL

Tipus de document
:   Anunci

Informació pública del programa per al desenvolupament d'actuació integrada de la unitat d'execució UE16 del Pla General d'Ordenació Urbana de Moncada. [2002/A3579]
  
Proyectos para el Desarrollo de Actuaciones Urbanas, SL, ha formulat una proposta de programa per al desenvolupament d'actuació integrada (alternativa tècnica), l'àmbit de la qual comprén la unitat d'execució UE-16 del Pla General d'Ordenació Urbana de Moncada. La dita alternativa està composta per:
  
- Pla de reforma interior a l'àmbit de la unitat d'execució 16 del Pla General d'Ordenació Urbana de Moncada.
  
- Avantprojecte d'urbanització.
  
Tot açò a l'empara del que preveuen els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb l'article 46.4 de la esmentada llei, se sotmet l'alternativa tècnica de programa a informació pública, per termini de 20 dies, comptat a partir de l'endemà de la publicació d'aquest anunci en el Diari Oficial de la Generalitat Valenciana. La documentació constitutiva de l'esmentada alternativa tècnica, que el passat 26 de març de 2002, i amb registre d'entrada número 1.720, va ser presentada a l'Ajuntament de Moncada, situat al carrer Major, número 63, es troba igualment dipositada a:
  
Notaria del senyor Alfredo Granell Dasí, avinguda Germanies, 1, baix, 46133 Moncada.
  
Horari: de dilluns a divendres, de 09.30 a 14.00 hores.
  
Qualsevol interessat podrà comparéixer en la dita notaria per tal d'obtindre una còpia de l'acta notarial que protocol·litza l'alternativa tècnica formulada o sol·licitar que se li exhibisca aquesta. Així mateix, qualsevol interessat podrà consultar, també a l'Ajuntament, la documentació dipositada, com també formular, si cal, al·legacions o alternatives tècniques, dins del termini d'informació pública esmentat.
  
D'altra banda, es fa saber que, durant el període de cinc dies, comptats a partir del venciment del termini anterior, podran presentar-se les proposicions juridicoeconòmiques de les diferents alternatives tècniques que optaren a l'adjudicació del programa.
Diari Oficial de la Generalitat Valenciana


Sumari del DOGV 4241, del 03-05-2002 (2002/4128)

Rotlle d'apel·lació número 519/2001. Cèdula de notificació.
-----------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/4128


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 519/2001. Cèdula de notificació. [2002/Q4128]
  
La Secció Sexta de l'Audiència Provincial de València ha dictat, en el rotlle d'apel·lació número 519/2001, la sentència que té l'encapçalament i la part dispositiva que es diu tot seguit:
  
Audiència Provincial de València
  
Secció Sexta
  
Sentència número 24
  
- President: Vicente Ortega Llorca
  
- Magistrades:
  
· María Mestre Ramos
  
· Carolina del Carmen Castillo Martínez
  
València, 23 de gener de 2002
  
La Secció Sexta de l'Audiència Provincial de València, integrada pel president i les magistrades anotats al marge, i sent-ne ponent Carolina del Carmen Castillo Martínez, ha vist el present recurs d'apel·lació contra la sentència de 9 de novembre de 1999, que prové de les actuacions del juí executiu número 328/1998, tramitat pel Jutjat de Primera Instància número 1 de Carlet.
  
Han sigut parts en el recurs, com a apel·lants, els executats Antonio Aliaga Choví i Fusteria Alginet, SL, representats per la procuradora dels tribunals Oreto Llobregat Sala, i sota la direcció lletrada de Sonia Juan Herranz, i, com a apel·lats, l'executant Banco Popular Español, SA, representat per la procuradora dels tribunals Mercedes Soler Monforte i sota la direcció lletrada d'Enrique Tamarit Agulló i l'executada Ana María Dalmau Espert.
  
Decisió
  
En atenció al que s'ha exposat, la Secció Sexta de l'Audiència Provincial de València, en nom de sa majestat el rei i per l'autoritat conferida per la Constitució aprovada pel poble espanyol, decidix:
  
Primer
  
Desestimar el recurs d'apel·lació formulat per la representació processal del senyor Antonio Aliaga Choví i Fusteria Alginet, SL, contra la sentència de 9 de novembre de 1999, resolució que es confirma.
  
Segon
  
Imposar les costes d'esta alçada a la part recurrent.
  
I quan pertoque, retorneu les actuacions originals al jutjat de procedència, amb un certificat d'esta sentència, perquè s'execute i es complisca.
  
Esta és la nostra sentència, que pronunciem, manem i firmem.
  
No s'hi pot interposar recurs de cassació».
  
I perquè es publique en el Diari Oficial de la Generalitat Valenciana, a fi de notificar a la part incompareguda, Fusteria Alginet, SL, i a la senyora Ana María Dalmau Espert.
Diari Oficial de la Generalitat Valenciana


Sumari del DOGV 4169, del 16-01-2002 (2001/12345)

Informació pública de la separació, si pertoca, de la Mancomunitat de Municipis la Costera-Canal i adhesió a la Mancomunidad de La Canal de Navarrés, de l'Ajuntament de Bicorp.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4169

Data del DOGV
:   16-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12808


Organisme emissor
:   Ajuntament de Bicorp

Tipus de document
:   Anunci

Informació pública de la separació, si pertoca, de la Mancomunitat de Municipis la Costera-Canal i adhesió a la Mancomunidad de La Canal de Navarrés, de l'Ajuntament de Bicorp. [2001/A12707]
  
Segon
  
Separació, si pertoca, de la Mancomunitat de Municipis la Costera-Canal i adhesió a la Mancomunidad de La Canal de Navarrés.
  
Es llig la proposta de l'Alcaldia de data 26 de febrer de 2001, amb el contingut següent:
  
«Vist l'escrit presentat per la Secretaria de la Mancomunitat de Municipis la Costera-Canal, amb data d'entrada 13 de febrer de 2001 i registre d'entrada número 123, pel qual es considera que caldria un acord plenari de l'Ajuntament de Bicorp en què s'adopte per majoria absoluta la separació de la Mancomunitat de Municipis la Costera-Canal i l'adhesió a la Mancomunidad de La Canal de Navarrés, mitjançant el present escrit propose al Ple l'adopció de l'acord següent:
  
1. Separació, si pertoca, de la Mancomunitat de Municipis la Costera-Canal i adhesió a la Mancomunidad de La Canal de Navarrés.
  
Vist que en data 27 de desembre de 2000, es va prendre l'acord plenari unànime de l'Ajuntament que presidisc, en el sentit de formalitzar la sol·licitud d'adhesió a la Mancomunidad de La Canal de Navarrés.
  
Vist que amb l'adhesió a aquesta Mancomunitat quedaran oberts tots els serveis amb efectes d'1 de gener de 2001.
  
Resolc:
  
Proposar al Ple de l'Ajuntament l'aprovació de l'acord inicial de separació voluntària de la Mancomunitat de Municipis la Costera-Canal, separació amb data 1 de gener de 2001, a l'efecte de cancel·lació de serveis. Així com l'aprovació prèvia de les liquidacions corresponents de deutes i obligacions, la iniciació dels tràmits pertinents de l'expedient corresponent, i també la sol·licitud d'adhesió a la Mancomunidad La Canal de Navarrés.»
  
Després de sotmetre la proposta d'acord a votació ordinària i d'haver-la efectuat el president, se'n va declarar l'aprovació per quatre vots a favor i dos en contra.
  
Bicorp, 21 de novembre de 2001.- L'alcalde: Pascual Gandía Sotos.
Diari Oficial de la Generalitat Valenciana


Sumari del DOGV 4198, del 26-02-2002 (2002/1510)

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Tavernes de la Valldigna-València amb prolongacions (CVV-213).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4198

Data del DOGV
:   26-02-2002

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2002/1510


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 24 d'abril de 2001, del conseller d'Obres Públiques, Urbanisme i Transports, per la qual es fa pública la modificació del títol concessional de la concessió del servei públic regular permanent i d'ús general de transport de viatgers per carretera entre Tavernes de la Valldigna-València amb prolongacions (CVV-213). [2002/1510]
  
El conseller d'Obres Públiques, Urbanisme i Transports, amb data 24 d'abril de 2001, ha resolt aprovar la modificació de les condicions concessionals de la concessió de servei de transport públic regular permanent i d'ús general de viatgers per carretera Tavernes de la Valldigna-València amb prolongacions (CVV-213).
  
Termini d'acabament de la concessió: 1 d'agost de 2013
  
Tarifa base:
  
Tarifa partícip de l'empresa:
  
8,6210 XSK. viatgers/km (aire condicionat inclòs)
Diari Oficial de la Generalitat Valenciana


Sumari del DOGV 4396, del 11-12-2002 (2002/13008)

RESOLUCIÓ de 31 d'octubre de 2002,, de la Universitat Politècnica de València, per la qual es nomena Teresa del Montecarmelo Nachiondo Farinós, professora titular d'escola universitària de l'àrea de coneixement Arquitectura i Tecnologia de Computadors, adscrita al Departament d'Informàtica de Sistemes i Computadors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13804


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 d'octubre de 2002,, de la Universitat Politècnica de València, per la qual es nomena Teresa del Montecarmelo Nachiondo Farinós, professora titular d'escola universitària de l'àrea de coneixement Arquitectura i Tecnologia de Computadors, adscrita al Departament d'Informàtica de Sistemes i Computadors. [2002/X13197]
  
De conformitat amb la proposta elevada per la Comissió nomenada per a jutjar el concurs convocat per Resolució de 30 d'octubre de 2001 d'esta Universitat, plaça núm. 304/01, codi F2271, BOE de 16 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Teresa del Montecarmelo Nachiondo Farinós, amb número de document nacional d'identitat 27.151.293-E, professora titular d'escola universitària de la Universitat Politècnica de València, de l'àrea de coneixement Arquitectura i Tecnologia de Computadors, adscrita al Departament d'Informàtica de Sistemes i Computadors.
  
València, 31 d'octubre de 2002.- El rector: Justo Nieto Nieto.